hotchpotch/miracl-hf-unified huggingface dataset:
বাংলাদেশে পর্নোগ্রাফি
বাংলাদেশে পর্নোগ্রাফিক সামগ্রী উৎপাদন বা দেখা বা প্রক্রিয়াজাত করা সম্পুর্ন বেআইনি।
যৌন উপন্যাস, যা কখনও কখনও পর্নোগ্রাফিক ছবিযুক্ত থাকে, বাংলাদেশে চটি নামে বিখ্যাত, সাধারণত রাস্তার পাশের বইয়ের দোকানে বিক্রি হয়।
২০০৯ সালের একটি প্রতিবেদনে পাওয়া গেছে, বাংলাদেশে শিশু পর্নোগ্রাফির হার বেড়েছে। ২০১৩ সালে একটি গবেষণায় দেখা যায় যে, প্রতি মাসে ঢাকার সাইবার ক্যাফে থেকে প্রায় ৩০ মিলিয়ন টাকা মূল্যের পর্নোগ্রাফি ডাউনলোড করা হয়। গবেষণায় আরো দেখা যায় যে পর্নোগ্রাফিতে আসক্ত ব্যাক্তিদের ৭৭ শতাংশের বয়স একদম কম।
২০১৫ সালে বাংলাদেশের উচ্চ আদালত সামাজিক মিডিয়ায় অশ্লীল উপাদান প্রচার বন্ধের জন্য সরকারকে জিজ্ঞাসা করে। ২০১৬ সালে বাংলাদেশ সরকারের মন্ত্রী তারানা হালিম পর্নোগ্রাফি ধারনকারী ওয়েবসাইট বন্ধ করে দেওয়ার পরিকল্পনা ঘোষণা করেন।
পর্নোগ্রাফি নিয়ন্ত্রণ আইন ২০১২ অনুযায়ী পর্নোগ্রাফিকে অপরাধ হিসেবে চিহ্নিত করা হয়েছে। পর্নোগ্রাফি দেখা, বন্টন করা, উৎপাদন, ব্যবহার করা ইত্যাদিকে অবৈধ ঘোষণা করা হয়েছে। বর্তমান আইন অনুযায়ী এর সর্বোচ্চ শাস্তি ১০ বছরের জেল এবং/অথবা ৫,০০,০০০ (পাঁচ লক্ষ) টাকা জরিমানা।
পর্নোগ্রাফির জন্য শাস্তি ঘোষণা করায় বাক-স্বাধীনতা এবং গোপনীয়তা বিষয়ক প্রশ্ন উঠেছে। গণপ্রজাতন্ত্রী বাংলাদেশ সরকারের প্রেস সচিব আবুল কালাম আজাদ বলেন, "পর্নোগ্রাফি একটি রোগের মত সারা দেশে ছড়িয়ে পড়েছে।" বাংলাদেশে পর্নোগ্রাফিকে সামাজিকভাবে নেতিবাচক হিসেবে দেখা হয়।
ভাষা ও স্বাধীনতা আন্দোলনে স্বাধীনতা পুরস্কার বিজয়ীদের তালিকা
ভাষা ও স্বাধীনতা আন্দোলনে স্বাধীনতা পুরস্কার বাংলাদেশের ভাষা আন্দোলন ও স্বাধীনতার যুদ্ধে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের মাতৃভাষা বাংলার স্বীকৃতি লাভের বা স্বাধীকার সংগ্রামের ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৯৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৯৭ সালে প্রথমবারের মতো শহীদ ধীরেন্দ্রনাথ দত্তকে মরণোত্তর “ভাষা ও স্বাধীনতা আন্দোলনে স্বাধীনতা পুরস্কার” প্রদান করা হয়।
১৯৯১ কেন্দুয়ার হিংসাত্মক ঘটনা
১৯৯১ সালে পশ্চিমবঙ্গের বিধানসভা নির্বাচনের পর ভারতের কমিউনিস্ট পার্টি (মার্ক্সবাদী) (সিপিআইএম) আশ্রিত একদল দুষ্কৃতি হাওড়া জেলার কেন্দুয়া গ্রামে ভারতীয় জাতীয় কংগ্রেসের স্থানীয় নেতা গোপাল পাত্রকে আক্রমণ করে তাঁর কব্জি ও পা কেটে নেয়। উক্ত দুষ্কৃতিরা দুই মহিলার স্তনও কেটে নিয়েছিল। পরে কংগ্রেসকে ভোট দেওয়ার জন্য সাত গ্রামবাসীর কব্জিও কেটে নেয় ওই দুষ্কৃতিরা। আমতা থানায় অভিযোগ দায়ের করা হলে দুষ্কৃতিদের গ্রেফতার করা হয়। কিন্তু তারা জামিনে ছাড়া পেয়ে যায়।
আক্রান্তেরা অভিযোগ করেছিলেন, ভারতীয় জাতীয় কংগ্রেসকে সমর্থন করার জন্যই তাঁদের কব্জি কেটে নেওয়া হয়েছিল। কিন্তু কংগ্রেস তাঁদের অবহেলা করেছে। "আনন্দবাজার পত্রিকা" লিখেছিল, আক্রমণকারীরা তরোয়াল, লাঠি ও বর্শা নিয়ে হামলা চালায়। এফআইআর-এ ১১৯ জনের বিরুদ্ধে অভিযোগ জানানো হয়। জানা যায়, অভিযুক্তেরা তরোয়াল দিয়েই গোপাল পাত্রকে হত্যা করে এবং তারপর গ্রামের ১০০টি বাড়িতে আগুন লাগিয়ে দেয়।
২০১৬ সালে পশ্চিমবঙ্গ বিধানসভা নির্বাচনের সময় শাসকদল সর্বভারতীয় তৃণমূল কংগ্রেসের বিরুদ্ধে সিপিআইএম ও জাতীয় কংগ্রেস রাজনৈতিক জোট গঠনের পর সিপিআইএম নেতা সূর্যকান্ত মিশ্র বলেছিলেন যে, কেন্দুয়ায় কংগ্রেস নেতা গোপাল পাত্রের কব্জি কেটে নেওয়াটা ঠিক হয়নি।
রফিকুল ইসলাম (ভাষা কর্মী)
রফিকুল ইসলাম (১৯৫৩ - ২০১৩) হলেন বাংলাদেশের একজন ভাষা কর্মী যিনি ২১ ফেব্রুয়ারিকে আন্তর্জাতিক মাতৃভাষা দিবস হিসাবে বিশ্বব্যাপী স্বীকৃতি আদায়ের জন্য নিরলসভাবে কাজ করেছেন। মাতৃভাষার প্রতি অনবদ্য ভালোবাসা প্রদর্শন ও নিরলসভাবে এর স্বীকৃতি আদায়ে কাজ করার অনন্য সাধারণ অবদানের জন্য ২০১৬ সালে তাকে “স্বাধীনতা পুরস্কার” প্রদান করা হয়।
বাংলা ভাষার মর্যাদা সারা বিশ্বে ছড়িয়ে দেয়ার অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে তাকে “মাতৃভাষায় স্বাধীনতা পুরস্কার” প্রদান করা হয়।
নেপালী রন্ধনশৈলী
নেপালী রন্ধনশৈলী নেপালের সাংস্কৃতিক বৈচিত্র্য ও ভৌগলিক অবস্থানের কারণে নৃতাত্ত্বিক, মাটি এবং আবহাওয়ার উপর নির্ভর করে। ডালভাত তরকারী (নেপালি: दाल भात तरकारी) সমগ্র নেপাল জুড়েই খাওয়া হয়। সাধারণত গরম ভাতের উপর মশলা দিয়ে রান্না করা মসুর ডাল পরিবেশন করা হয়। অনেকসময় সব্জি তরকারী পরিবেশিত হয় যা নেপালে তরকারী নামেই পরিচিত। প্রচুর মশলাযুক্ত আচার (अचार) খাবারের আনুষঙ্গিক অংশ। লেবুর টুকরো সাথে কাঁচা মরিচ পরিবেশন করা হয়। ধিন্ডো (ढिंडो) নেপালের ঐতিহ্যবাহী খাবার। নেপালী রন্ধনশৈলীর উপর এশীয় রান্নার প্রভাব রয়েছে। এদের খাবার সমূহ তিব্বত, ভারতীয় ও থাই উৎস থেকে এসেছে। তিব্বতীয় খাবারে নেপালী মশলা দিয়ে তৈরী মম নেপালের অন্যতম জনপ্রিয় খাবার। প্রথমদিকে এর মধ্যে মহিষের মাংসের পুর দেয়া হতো। তবে বর্তমানে ছাগল, মুরগির পাশাপাশি শাকসবজির পুরও দেওয়া হয়। তিহারের মত উৎসবের সময়ে "সেল রোটি" এবং "পাত্রে" খাওয়া হয়। চীনা নুডলসের উপর ভিত্তি করে তৈরি চাওমিন আধুনিক নেপালে খুবই জনপ্রিয়।
নেপালীরা প্রতিদিন দুইবেলা ডাল ভাত তরকারি খেয়ে থাকে। যদিও সেচের মাধ্যমে চাষ করা জমি থেকে পর্যাপ্ত সরবরাহ আসেনা। রোটি অথবা চাপাতি তৈরীতে গম, মকাই তৈরীতে ভুট্টা, জাউ তৈরীতে বার্লি ব্যবহৃত হয়। তরকারি হিসেবে সবুজ শাক ও শুটকি শাক, মুলা, আলু, টমেটো, শিম, ফুলকপি, বাঁধাকপি, মিষ্টিকুমড়ো ইত্যাদি ব্যবহৃত হয়।
ঐতিহ্যগতভাগে পাহাড়ে ফল চাষ করা হয়। এর মধ্যে আছে কমলা লেবু, কাফির লেবু (কাগতি), লেবু, নাশপাতি ইত্যাদি। ৮০০ মিটার উচ্চতায় আম চাষ হয়।
দই ও মাংসের তরকারি (মাসু) বা মাছ সহযোগী খাবার হিসেবে পরিবেশন করা হয় যখন এটা সহজপ্রাপ্য হয়। মুরগি (কুকুড়া) এবং মাছ সাধারণত সকল নেপালীরা খায় তবে খাস ব্রাহ্মণ জাতের লোক (বাহুন) নিরামিষভোজী হয়।
কট্টর হিন্দুরা কখনো গোমাংস (গাইকো মাসু) খায় না। তারা গরুর মত হওয়ার কারণে মহিষ এবং চামরী গরুর মাংসও পরিহার করে। ঐতিহ্যগতভাবে গৃহপালিত শূকর (শুংগোরকো মাসু) শুধুমাত্র আদিবাসিরা খেয়ে থাকে। অনুদিকে ঐতিহ্যগতভাবে মাগারগণ বন্য শূকর শিকার করে ও খায়। বন্য শূকর বন্দী করে প্রতিপালনের মাধ্যমে একটি প্রকরণের সৃষ্টি হয়েছে যার মাংস পাহাড়ি নৃগোষ্ঠীর মধ্যে জনপ্রিয়।
হিমালয়ান রন্ধনশৈলী সাংস্কৃতিক ভাবে তিব্বতি প্রভাবে প্রভাবিত এবং হিমালয় ও ট্রান্স-হিমালয় অঞ্চলের নৃগোষ্ঠীর সংগে সম্পর্কিত। বার্লি, জোয়ার, রাই ইত্যাদি শীত সহ্যকারী দানা প্রায়শই নুডলস বা সম্পা তৈরীতে ব্যবহৃত হয়। চায়ের সংগে ঘি এবং লবন মিশিয়ে ঘি চা তৈরি করা হয়। ভ্রমনের সময়ে সম্পা ময়দার দিয়ে তৈরি খাবার এবং এই চা খাওয়া হয়। শস্য থেকে মদ্যজাতীয় পানীয়ও প্রস্তুত করা হয়। এই অঞ্চলে আলু আরেকটি গুরুত্বপূর্ণ প্রধান শস্য ও খাদ্য। নিম্নভূমি থেকে পর্যাপ্ত পরিমাণ চাল আমদানি করা হয়। চমরীগাইয়ের মাংস ও দুধ খাওয়া হয়। মম তৈরীতে প্রায়শই মাংস ব্যবহৃত হয়।
পালপাড়া, পূর্ব মেদিনীপুর জেলা
পালপাড়া হল পশ্চিমবঙ্গের পূর্ব মেদিনীপুর জেলার একটি গ্রাম। এই গ্রামটি উক্ত জেলার এগরা মহকুমার অন্তর্গত পটাশপুর ১ সমষ্টি উন্নয়ন ব্লকে অবস্থিত।
২০১১ সালের জনগণনা অনুসারে, পালপাড়া সামগ্রিক জনসংখ্যা ৭,০০৭। এর মধ্যে ৩,৫৫৩ (৫১%) জন পুরুষ ও ৩,৪৪৮ (৪৯%) মহিলা। ৮৮৯ জনের বয়স ৬ বছরের কম। পালপাড়ায় মোট সাক্ষর জনসংখ্যা ৫,১৩৫ (৬ বছরের বেশি বয়সীদের সামগ্রিক জনসংখ্যার ৮৩.৯৩%)।
এগরা-পটাশপুর-অমরশি-ভগবানপুর-বাজকুল সড়ক পালপাড়ার উপর দিয়ে গিয়েছে।
১৯৬৪ সালে পালপাড়ায় যোগদা সৎসঙ্গ পালপাড়া মহাবিদ্যালয় প্রতিষ্ঠিত হয়। এই কলেজটি বর্তমানে বিদ্যাসাগর বিশ্ববিদ্যালয় কর্তৃক অনুমোদিত। এখানে বিজ্ঞান ও কলা বিভাগে বিভিন্ন পাঠক্রম ও বি.এড. পাঠক্রম চালু রয়েছে। জনার্দন সাহু এই কলেজ প্রতিষ্ঠায় প্রভূত অর্থ দান করেন।
২০০৬ উত্তর কোরিয়ার বন্যা
২০০৬ সালের জুলাই মাসে উত্তর কোরিয়াতে বন্যার ফলে ব্যাপক ক্ষতি ও জীবনযাত্রার ব্যাপক ক্ষতি সাধিত হয়, যদিও বিভিন্ন সংবাদ মাধ্যম ও প্রতিবেদনগুলি তার ক্ষয় ক্ষতির পরিমাণে ভিন্ন দেখানো হয়েছে। তবে ২০০৬ সালের বন্য দেশটির এক বিরাট জনসংখ্যাকে বাস্ত চুত্য করেছিল। দেশটির সেই সময় কালের মধ্যে এই বন্য ছিল সবচেয়ে বড়। সংবাদ মাধ্যাম ও সরকারি ভাবে নানা বন্যায় ক্ষয়ক্ষতির তথ্য প্রদান করা হলেও ক্ষয়ক্ষতির পরিমান ছিল অনেক বেশি।আনুষ্ঠানিক ভাবে কোরিয়ান সেন্ট্রাল নিউজ এজেন্সি কর্তৃক ৩ আগস্টের একটি বিবৃতিতে এই ঘটনাগুলি বর্ণনা করা হয়েছে যে "বিপুল সংখ্যক মানব ও বস্তুগত ক্ষতির দাবি"। উত্তর কোরিয়ার একটি প্রো-উত্তর কোরীয় সংস্থা দ্বারা প্রকাশিত একটি সংবাদপত্র চোসন শিংবো বলেছে, "আগামি আগস্টে বন্যায় কমপক্ষে ৫৪৯ জন নিহত হয়েছেন, ২৯৫ জন নিখোঁজ রয়েছেন এবং ৬০ হাজার গৃহহীন রয়েছেন।"
দক্ষিণ কোরিয়ার সাহায্য গোষ্ঠী গুড ফ্রেন্ডস অনুমান করে যে বন্যায় ৫৮ হাজার মানুষ মারা গেছে বা হারিয়েছে এবং প্রায় ১.৫ মিলিয়ন মানুষ গৃহহীন হয়ে গিয়েছে এবং উত্তর কোরিয়া দক্ষিণ কোরিয়া থেকে সাহায্য চাইতে চেয়েছিল। দক্ষিণ কোরিয়া বন্যার জন্য উত্তর কোরিয়াকে ২০ মিলিয়ন মার্কিন ডলারের প্রতিশ্রুতি দেয়। দক্ষিণ কোরিয়ার সাহায্য গোষ্ঠী থেকে রিপোর্ট সত্য কিনা উত্তর কোরিয়ার সরকার থেকে কোন বিবৃতি ছিল না।
Cattlenetwork.com অনুযায়ী, সর্বাধিক বন্যা কাংযোন, কেসোং, দক্ষিণ পিয়ংগান, দক্ষিণ হাময়ং এবং দক্ষিণ হওয়াঘে প্রদেশে অভিজ্ঞ ছিল, কৃষি জমি থেকে যথেষ্ট ক্ষতি সঙ্গে। যুক্তরাষ্ট্র ভিত্তিক রেডিও ফ্রি এশিয়া ইন্টারন্যাশনাল ফেডারেশন অব রেড ক্রস এবং রেড ক্রিসেন্ট সোসাইটিসকে বলেছে যে কিছু জায়গায় "সমগ্র গ্রামগুলি ধ্বংস হয়ে গেছে এবং অপরিহার্য পাবলিক সুবিধাগুলি (যেমন ক্লিনিকগুলি) ধ্বংস করা হয়েছে, তবে সড়ক ও সেতুর ব্যাপক ক্ষতির স্থান বিচ্ছিন্ন হয়েছে এবং অনেক মানুষ আটকা পড়ে ", যে ৭,৭০০ এর বেশি বাড়ি সম্পূর্ণভাবে ধ্বংস হয়ে গিয়েছিল, প্রায় ১৩,০০০ পরিবার গৃহহীন হয়ে গিয়েছিল, এবং দক্ষিণ পিয়ংগান, উত্তর হাওয়াঘাই, কংওয়ন এবং দক্ষিণ হ্যামিগোং ছিল সবচেয়ে খারাপ প্রভাবশালী প্রদেশ।
উত্তর কোরিয়া তার জিমন্যাস্টিকস প্রদর্শন অরিং উত্সব বাতিল করার বন্যার জন্য। 
জাতিসংঘ ও দক্ষিণ কোরিয়ার রেড ক্রস উভয়েই প্রভাবিত অঞ্চলে খাদ্য সহায়তা প্রদান করে, যদিও অ্যাসোসিয়েটেড প্রেসের একটি রিপোর্ট অনুযায়ী, পাইওঙ্গিয়াং এই অফারগুলিকে পরিণত করে।
ইউবি পোস্ট
দ্যা ইউবি পোস্ট হলো মঙ্গোলিয়ার রাজধানী উলানবাটর হতে প্রকাশিত একটি ইংরেজি ভাষার ত্রৈ-সপ্তাহিক পত্রিকা। এই পত্রিকাটি ১৯৯৬ সালে প্রতিষ্ঠিত হয়। এই পত্রিকাটি বর্তমানে (ইংরেজি ভাষায়) এর ছাপানো সংস্করণে এবং (ইংরেজি ভাষায়, ইটালিয়ান ভাষায় এবং স্প্যানিশ ভাষায়) এর অনলাইন সংস্করণে - এই উভয় পদ্ধতিতেই প্রকাশিত হয়।
যেকোন মঙ্গোলিয়ান পত্রিকার ক্ষেত্রে "ইউবি" শব্দটি দ্বারা "উলানবাটর" শব্দের সংক্ষিপ্তরূপকে নির্দেশ করা হয়; অর্থ্যাৎ, “দ্যা ইউবি পোস্ট” দ্বারা বুঝানো হয় “দ্যা উলানবাটর পোস্ট” নামক পত্রিকাটিকে যেটি মঙ্গোলিয়ার রাজধানী উলানবাটর হতে প্রকাশিত।
এই পত্রিকাটির মালিকানা ও পরিচালনায় রয়েছে মঙ্গোলিয়ার অন্যতম প্রধান গণমাধ্যম সংস্থা “মঙ্গোল নিউজ মিডিয়া গ্রুপ”। মঙ্গোল নিউজ মিডিয়া গ্রুপের সাবেক সভাপতি স্রেনডোর্জ বাল্ডোর্জ (Tserendorj Baldorj) এই পত্রিকাটির প্রতিষ্ঠাতা। এছাড়াও এই পত্রিকাটির প্রকাশনার সাথে বর্তমানে আরো যুক্ত আছেন প্রকাশক ও সিইও হিসাবে বি. নান্দিনতুসিং (B. Nandintushig) এবং প্রধান সম্পাদক হিসাবে জি. উলজিসাইখান (G. Ulziisaikhan)।
মঙ্গোল নিউজ গ্রুপের অংশীদার হিসাবে ইউবি পোস্ট সংস্থাটি পরিচালিত আরো অন্যান্য প্রকাশনার ন্যায়ই মঙ্গোলিয়া এবং সেখানকার সামাজিক, অর্থনৈতিক এবং রাজনৈতিক উন্নয়নের বিশদ বিবরণ সম্পর্কিত তথ্য ও সংবাদ প্রকাশ করে থাকে।
ইউবি পোস্ট মঙ্গোলিয়ার সর্বাধিক প্রচারিত ইংরেজি ভাষার পত্রিকা হিসাবে পরিচিত যাততে সকল ধরণের সংবাদ প্রচার ও প্রকাশ হওয়ায় সেটি "সাধারণ বিষয়াবলী" পত্রিকার শ্রেণিভূক্ত বলে গণ্য হয়ে থাকে। এছাড়াও, এটি মঙ্গোলিয়া হতে প্রকাশিত দুটি ইংরেজি ভাষার সংবাদপত্রের একটি এবং সরকারি নিয়ন্ত্রনাধীন ব্যতীত পরিচালিত স্বাধীনভাবে প্রকাশিত একমাত্র ইংরেজি ভাষার সংবাদপত্র।
এই পত্রিকাটি একটি সাধারণ বিষয়াবলী সংক্রান্ত সংবাদপত্র যাতে মঙ্গোলিয়া এবং সেখানকার সামাজিক, অর্থনৈতিক এবং রাজনীতি সম্পর্কিত সংবাদ প্রকাশ করা হয়। এই সংবাদপত্রে আরো যে সকল ক্ষেত্র সম্পর্কিত সংবাদ প্রকাশ করা হয় সেগুলোর মধ্যে রয়েছে খেলাধুলা, চাকুরী, বিনোদন, মতামত এবং ব্যবসায়। এই পত্রিকাটির বিশেষ সংখ্যাগুলোতে মঙ্গোলিয়ার সামাজিক ও অর্থনৈতিক বিষয়াদী সম্পর্কিত বিষয়াবলী নিয়ে বিস্তারিত আলোচনা থাকে যাতে সংশ্লিষ্ট বিষয়ের বিশেষজ্ঞ ও মঙ্গোলিয়ার সাধারণ নাগরিকদের চিন্তা-ভাবনার প্রতিফলন ঘটায় সমকালীন মঙ্গোলিয়ান সমাজ সম্পর্কে পাঠক একটি পরিস্কার ধারণা লাভ করতে সক্ষম হয়। এছাড়াও এখানে আন্তর্জাতিক ক্ষেত্রে মঙ্গোলিয়ার সাথে সম্পর্কিত বিভিন্ন সংবাদ এবং মঙ্গোলিয়ার বৈশিষ্ট্যপূর্ণ সংস্কৃতির বিভিন্ন দিক ও এর কালানুগ পরিবর্তন ও মঙ্গোলিয়ার ভবিষ্যৎ বিনির্মাণে জড়িত বিষয়াবলী নিয়েও সংবাদ ও বিশ্লেষণ প্রকাশিত হয়ে থাকে।
অনলাইন প্রকাশনার ক্ষেত্রে এতে মঙ্গোলিয়ার রাষ্ট্রীয় নীতিনির্ধারণী বিষয়ক আলোচনা ও সংবাদ এবং বহিঃবিশ্বের সাথে মঙ্গোলিয়ার সম্পর্ক এবং এই সংক্রান্ত খবরের পাশাপানি খেলাধুলা ও বিনোদন সংক্রান্ত খবরকেও প্রাধান্য দেয়া হয়।
পশ্চিমবঙ্গ শিক্ষক প্রশিক্ষণ, শিক্ষা পরিকল্পনা ও প্রশাসন বিশ্ববিদ্যালয়
পশ্চিমবঙ্গ শিক্ষক প্রশিক্ষণ, শিক্ষা পরিকল্পনা ও প্রশাসন বিশ্ববিদ্যালয় হল ভারতের প্রথম রাজ্য সরকার স্থাপিত শিক্ষক প্রশিক্ষণ বিশ্ববিদ্যালয়। ২০১৫ সালে এই বিশ্ববিদ্যালয়টি প্রতিষ্ঠিত হয়। অধ্যাপক মিতা বন্দ্যোপাধ্যায় এই বিশ্ববিদ্যালয়ের প্রথম উপাচার্য নিযুক্ত হন। এই বিশ্ববিদ্যালয়ে স্নাতক ও স্নাতকোত্তর স্তরে বিভিন্ন শিক্ষক প্রশিক্ষণ পাঠক্রম (বি.এড ও এম.এড) চালু রয়েছে। সমগ্র পশ্চিমবঙ্গে ২০০টি শিক্ষক প্রশিক্ষণ কলেজ এই বিশ্ববিদ্যালয় কর্তৃক অনুমোদিত।
সাগর (১৯৮৫-এর চলচ্চিত্র)
সাগর হচ্ছে ১৯৮৫ সালে মুক্তিপ্রাপ্ত রমেশ সিপ্পী পরিচালিত একটি হিন্দি চলচ্চিত্র। চলচ্চিত্রটিতে ঋষি কাপুর এবং ডিম্পল কাপাডিয়া মুখ্য ভূমিকায় ছিলেন, এছাড়া তামিল সিনেমা শিল্পের মহানায়ক কামাল হাসানও মুখ্য চরিত্রেই ছিলেন। ডিম্পল কাপাডিয়া "সাগর" এর মাধ্যমে তার চলচ্চিত্র জীবন আবার শুরু করেন, কারণ ১৯৭৩ সালে রাজ কাপুরের "ববি" চলচ্চিত্র মুক্তি পাওয়ার পরই তিনি অভিনেতা রাজেশ খান্না'র সঙ্গে বিবাহবন্ধনে আবদ্ধ হন।
চলচ্চিত্রটি 'একাডেমী পুরস্কার' পেয়েছিলো এবং কামাল হাসান যিনি একজন একজন তামিল চলচ্চিত্র অভিনেতা ছিলেন এই "সাগর" এ অভিনয় করে সেরা অভিনেতা এবং সেরা সহ-অভিনেতার জন্য ফিল্মফেয়ার পুরস্কার জেতেন।
মোনা এবং রাজা দুজন খুব ভালো বন্ধু। রাজা মনে মনে মোনাকে ভালবাসলেও তাকে খুলে কোনোদিনই বলেনি। অপরদিকে রবি নামের এক পুরুষ মোনাকে দেখেই পছন্দ করে ফেলে এবং বন্ধুত্ব করে। মোনা রবিকে ভালোবেসে ফেলে আবার রাজার সঙ্গেও বন্ধুত্ব বজিয়ে চলে। রাজা মোনার রবিকে ভালবাসতে দেখে মনে খুবই কষ্ট পায়।
স্ট্রিপটিজ
স্ট্রিপটিজ বা কাপড় খোলা হচ্ছে মানুষের মধ্যে যৌন-উত্তেজনা জাগানোর জন্য এক প্রকারের আয়োজন যেটাতে একজন সুন্দরী নারী বা একজন সুদর্শন পুরুষ এক একে তার সব কাপড় খোলা শুরু করে ধীরে ধীরে এবং সম্পূর্ণ নগ্ন হয়ে যায় একটা সময়ে। এরূপ কর্মে নিয়োজিত নারী বা পুরুষকে স্ট্রিপার বা ইক্সোটিক ড্যান্সার বলা হয়।
এই ধরণের অনুষ্ঠান বা আয়োজন সাধারণত কোনো বিলাস-বহুল পাঁচ তারকা হোটেল বা স্ট্রিপক্লাবে হয়।
স্ট্রিপটিজের মূল উদ্দেশ্য মানুষের শরীর দেখিয়ে অন্য মানুষকে যৌন-উত্তেজনা দেওয়া, যৌনমিলন করতে দেওয়া নয়।
ওসামা হাউসাউই
ওসামা হাউসাউই (, জন্ম: ৩১ মার্চ ১৯৮৪) হলেন সৌদি আরবের একজন ফুটবলার, যিনি বর্তমানে আল-হিলালের হয়ে মধ্য ডিফেন্ডারের দায়িত্ব পালন করেন। একই সাথে তিনি সৌদি আরব জাতীয় দলের অধিনায়কের দায়িত্ব পালন করছেন।
ওসামা হাউসাউই আল-ওয়েহদা ক্লাবের হয়ে খেলার মাধ্যমে তিনি পেশাদার ফুটবলে পদার্পণ করেন এবং এর পর থেকে তিনি আল-ওয়েহদার প্রথম দলের হয়ে নিয়মিত খেলা শুরু করেন, যেখানে তিনি মধ্য ডিফেন্ডারের দায়িত্ব পালন করেছেন।
৫৯ ম্যাচে খেলে একটি মাত্র গোল স্কোর করার পর, ওসামা হাউসাউই আল হিলালে যোগদান করেন। আল হিলালে থাকাকালীন সময়ে, হাউসাউই এরিক গ্যারেটসের অধীনে উক্ত দলের হয়ে নিয়মিত খেলেছেন। অতঃপর তিনি উক্ত দলের অধিনায়কেরও দায়িত্ব পালন করেছেন। হাউসাউই আল হিলালের সাথে সর্বমোট ৭টি ট্রফি জয়লাভ করেছেন। যার মধ্যে ৩টি হলো লীগ ট্রফি (২০০৮, ২০১০ এবং ২০১১ সালের মৌসুমে) এবং ৪টি ক্রাউন প্রিন্স কাপ।
২০১২ সালে এপ্রিলে, ওসামা হাউসাউই বেলজিয়ামের একটি দল আন্ডারলেচের সাথে ২ বছরের একটি চুক্তি স্বাক্ষর করেন, এর মাধ্যমে তিনি সৌদি আরবের প্রথম এবং একমাত্র খেলোয়াড় হিসেবে ইউরোপে খেলেন। ওসামা হাউসাউই সৌদি আরব জাতীয় ফুটবল দলের প্রথম খেলোয়াড় হিসেবে বেলজীয় ক্লাব এবং লীগে খেলার যোগ্যতা অর্জন করেছেন। যদিও, আন্ডারলেচে থাকাকালীন তার সময়টি ছিল "ভুলে যাওয়ার মতো", কেননা সেখানে তিনি খুব কম সময় খেলার সুযোগ পেতেন। তিনি আন্ডারলেচের হয়ে মাত্র একটি ম্যাচে খেলার সুযোগ পান, যেটি ছিল ওএইচ লেউভেনের বিরুদ্ধে। উক্ত খেলাটি ২০১২ সালের ২৫ আগস্ট অনুষ্ঠিত হয় যেটি আন্ডারলেচ ১–১ গোলে ড্র করেছিল। বেলজীয় সুপার কাপে আন্ডারলেচের হয়ে বিকল্প বেঞ্চে উপস্থিত ছিলেন কিন্তু কখনোই খেলার সুযোগ পাননি।
২০১২ সালের নভেম্বর মাসে, অবশেষে ওসামা হাউসাউই বেলজিয়াম ত্যাগ করে দেয় এবং তার মাতৃভূমিতে ফিরে চলে আসে। সেখানে এসে তিনি আল আহলিতে যোগদান করে, তিনি এখানে যোগদানের জন্য ১.৫ মিলিয়ন গ্রহণ করেছিলেন।
২০১৬ সালে, আল হিলাল ওসামা হাউসাউইকে পুনরায় তাদেরকে দলে ফিরিয়ে নিয়ে আসে, এবার তাকে আনতে তাদের ৫.৫ মিলিয়ন ডলার (২১ মিলিয়ন রিয়াল) খরচ করতে হয়েছিল। আল হিলালে দ্বিতীয় বারের মতো যোগদান করার পর প্রথম মৌসুমেই তিনি সৌদি কিংস কাপ এবং সৌদি পেশাদারি লীগ জয়লাভ করেছেন।
রাজামাতি
রাজামাতি (Nepal Bhasa: राजमति) ১৯৯৫ সালে  নেপালি ভাষায় তৈরি একটি চলচিত্র । "সিলুতে" নেপালি ভাষায় তৈরি এটিই প্রথম চলচিত্র যা ১৯৮৭ সালে মুক্তি পায় ।
"রাজামাতি"  চলচিত্রটি কাঠমুন্ডু তে রাজামাতি নামের একজন অভাগা Newar বালিকা সম্পর্কিত যিনি সিরিজভাবে ব্যর্থ সম্পর্কে  জড়িয়ে পড়েন । গল্পটি  প্রায় ২০০ বছরের পুরনো বাল্যবেসে জনপ্রিয় নিউয়ার সমাজের উপর ভিত্তি করে করা হয়েছে। রাজামতীর জন্ম ইটাম বাহায় তাহা নানীতে, এটি কাঠমান্ডুর  কেন্দ্রীয় ঐতিহাসিক এবং পবিত্র অঞ্চল ।
হিসিলা মহরজান রাজামাতি চরিত্রে, শ্রী কৃষ্ণ শ্রেষ্ঠা, মানিরাজ লাওত, মাদান কৃষ্ণ শ্রেষ্ঠা,হরি বানশা আচার্যা  এবং গণেশ রাম লাচ্ছি ।
তাইসির আল-জাসিম
তাইসির জাবের আল-জাসাম (, জন্ম: ২৫ জুলাই ১৯৮৪) হলেন সৌদি আরবের একজন ফুটবলার, যিনি বর্তমানে আল-আহলির হয়ে মধ্যমাঠের দায়িত্ব পালন করেন এবং আল-আহলি দলে অধিনায়কের দায়িত্বও পালন করেন। একই সাথে তিনি সৌদি আরবের হয়ে খেলেন।
২০০৬ সালে তার অভিষেকের পর থেকে, তাইসির আল-জাসিম জাতীয় দল এবং একই সাথে তার ক্লাবের স্কোয়াডে খেলা একজন নিয়মিত খেলোয়াড়ে পরিণত হন। তাইসির হচ্ছেন্নতাদ্র দলের জন্য একজন গুরুত্বপূর্ণ খেলোয়াড়। তিনি গত ১০ বছরে সৌদি আরবের হয়ে খেলা খেলোয়াড়দের মধ্যে একজন অন্যতম সেরা খেলোয়াড় হিসেবে পরিগণিত হন।
২০০৭ সালে, তাইসির আল-জাসিম ইতিহাদ ফুটবল ক্লাবের বিরুদ্ধে ফাইনাল খেলায় গোল করার মাধ্যমে আল-আহলিকে সৌদি ফেডারেশন কাপ এবং সৌদি ক্রাউন প্রিন্স কাপ জয়লাভ করতে সাহায্য করেছিলেন। একই সাথে ২০০৮ সালে সৌদি আরবে অনুষ্ঠিত গালফ কাপে, তিনি এবং তার দল আল নাসরের বিরুদ্ধে জয়লাভের মাধ্যমে কাপটি জয়লাভ করেন। তিনি ২০১২ সালে অনুষ্ঠিত এএফসি চ্যাম্পিয়নস লীগের ফাইনাল খেলায় তার দলের জন্য সহায়ক ভুমিকা পালন করেছেন; একই সাথে তিনি তার দলকে ২০১১ এবং ২০১২ সালের কিংস কাপ অফ চ্যাম্পিয়নস জয়লাভ করতে সাহায্য করেছেন।
২০০৭ সালে, তিনি আল-আহলি হতে আল-ঘারাফাতে ধারে চলে যান। সেখানে গিয়েও তিনি তার দলের জন্য গুরুত্বপূর্ণ ভুমিকা পালন করেন যার ফলে তার দল কাতার স্টারস লীগে রানার-আপ হয়। উক্ত ম্যাচে তিনি একটি গোল করেছিলেন। এছাড়াও তিনি এমির কাপে গুরুত্বপূর্ণ অবদান রেখেছেন। অতঃপর তিনি পুনরায় তার পুরানো দল আল আহলিতে ফিরে যান।
২০০৯ সালের এমির কাপে, আল-রাইয়ানের বিপক্ষে একটি গোল করেন, অতঃপর উক্ত ম্যাচটি পেনাল্টিতে গড়ায় এবং সেখানে তারা ৩–৩ (৪–২) গোলে হেরে উক্ত আসর থেকে বিদায় নেয়। অতঃপর উক্ত প্রতিযোগিতা শেষ করে তিনি পুনরায় আল-আহলিতে যোগদান করে।
তাইসির আল-জাসিমকে "বুদ্ধিমান", "কাল্পনিক", "টেকনিক্যালি প্রতিভাধর", "চমৎকার কাজে নীতিশাস্ত্রবান" হিসেবে বিশেষিত করা হয়। তার শক্তিসমূহ হলো: শুট করা, বিশেষ করে দূরবর্তী দুরত্ব থেকে শুট করা, ড্রিবল করা, এবং পাস দেওয়া। তিনি মধ্য মাঠের প্রায় সকল স্থানে খেলার জন্য উৎকৃষ্ট কিন্তু তিনি লক্ষণীয়ভাবে হচ্ছেন একজন আক্রমণাত্বক মিডফিল্ডার, উইঙ্গার, এবং একজন মধ্য মিডফিল্ডার।
তাইসির আল-জাসিম হচ্ছে শিয়া মুসলমান। তিনি আল হাসায় একটি শিয়া মসজিদ নির্মাণ করেছেন যার নাম হলো: "জিনাব"। তিনি মাঝে মাঝে সুন্নি মুসলমানদের সাথেও নামাজ আদায় করে থাকেন।
দাব্বে
"দাব্বে"(D@bbe) হল ২০০৬ সালের একটি তুর্কি ভয়ঙ্কর চলচ্চিত্র। ছবিটি পরিচালনা করেছেন হাসান কারাজাদায়া
মানুষ ভয়ঙ্কর উপায়ে আত্মহত্যা শুরু করে। আমেরিকা থেকে শুরু হয়ে সারা পৃথিবীতে এই আত্মহননের তরঙ্গ ছড়িয়ে পড়ে। একটি ছোট শহরে, অনেকক্ষণ কম্পিউটার ব্যবহারের পর এক ব্যক্তি আত্মহত্যা করে। আত্মহত্যার পর জীবিত বন্ধুদের ইমেল পাঠাতে থাকে আত্মহত্যাকারী। জীবিত বন্ধুরা আশেপাশে অদ্ভুত সৃষ্টি দেখতে শুরু করে। ভয়ঙ্কর দিবসের শুরু হয়।
পুলিশ প্রশিক্ষণ কেন্দ্র
পুলিশ প্রশিক্ষণ কেন্দ্র বা পুলিশ ট্রেনিং সেন্টার (পিটিসি) ১৯৭২ সালে "আঞ্চলিক পুলিশ প্রশিক্ষণ বিদ্যালয়" হিসেবে প্রতিষ্ঠিত করা হয়। বাংলাদেশ পুলিশের শিক্ষানবিশ কন্সটেবলদের প্রশিক্ষণের জন্য প্রতিষ্ঠিত করা হয়। ১৯৯২ সালে সকল আঞ্চলিক পুলিশ প্রশিক্ষণ স্কুলকে নবায়িত করে পুলিশ প্রশিক্ষণ কেন্দ্রে রূপান্তরিত করা হয়। এখানে শিক্ষানবিশ কন্সটেবল ছাড়াও নাবিক, বন রক্ষা বাহিনী, চাকুরীরতদের নবায়ন কোর্সের প্রশিক্ষণও দেওয়া হয়ে থাকে।
একজন অতিরিক্ত ডেপুটি ইন্সপেক্টর জেনারেল (ডিআইজি) এই প্রতিষ্ঠানের অধ্যক্ষের দায়িত্ব পালন করেন।
ভুটানী রন্ধনশৈলী
ভুটানী রন্ধনশৈলী ভুটানে প্রচলিত বিভিন্ন স্থানীয় রন্ধনপ্রণালী। ভুটানী রন্ধনশৈলীতে প্রচুর পরিমাণে লাল চাল, ভুট্টা ইত্যাদির ব্যবহার হয়। পাহাড়ের খাদ্যতালিকায় মাংসের উৎস হিসেবে আছে মুরগী, চমরীগাইয়ের মাংস, শুকনো গোমাংস, পোর্ক, শুকরের চর্বি এবং ভেড়ার মাংস ইত্যাদি।শীতকালে স্যুপ ও মাংসের ঝোল, ভাত, ফার্ন, ডাউল ও শুটকি সব্জি, মরিচের ঝাল ও পনির দিয়ে রান্না ভুটানীদের প্রিয় খাদ্য। বেঁচে যাওয়া সব্জির সংগে ভাত মিশিয়ে "যোউ শুঙ্গো" তৈরী করা হয়। বড়, সবুজ মরিচ দিয়ে তৈরী মশলাদার "এমা ডাটসি" (ཨེ་མ་དར་ཚིལ།) ভুটানীদের গর্বের খাবার এবং এটাকে জাতীয় খাবারও বলা যায়।
ভুটানীদের মুরগীর মাংসের তরকারী জাসুয়া মারু নামে পরিচিত। শুটকি পোর্ক মরিচ, মশলা এবং সবজি দিয়ে ফাকশা পা তৈরী করা হয়। থুকপা, বাথুপ ও ভাজা ভাত এদের খাদ্য তালিকায় স্থান দখল করে আছে। গরুর দুধ থেকে তৈরী পনির "ডাটসি" এরা কখনো সরাসরি খায় না। বিভিন্ন সস তৈরীতে এটা ব্যবহৃত হয়। পূর্বাঞ্চলের জেলায় জৈডৈ নামে একধরণের পনির তৈরী করা হয় যা স্যুপে ব্যবহার করা হয়। জৈডৈ সাধারণত সবুজাভ বর্ণের হয় এবং কড়া গন্ধযুক্ত। এখানে পশ্চিমা ধরণের পনির যেম চেড্ডার ও গৌউডার ব্যবহার আছে। পশ্চিমা চীজ বুম্থাংয়ের সুইস চীজ ফ্যাক্টরিতে তৈরী করা হয় এবং ভারত থেকে আমদানী করা হয়।
ভুটানের জনপ্রিয় স্ন্যাকসের মধ্যে আছে মম (ভূটানী ডাম্পলিং), শ্যাকাম ইইজ্যায়, খাব্জে, শাবালায়, জুমা (মশলাদার ভুটানী সসেজ), নুডলস ইত্যাদি। দেশের আধুনিক রেস্তোরা গুলোতে চীনা, নেপালী, তিব্বতী এবং ভারতীয় খাবার পাওয়া যায়। ভুটান পর্যটকদের অন্যতম আকর্ষণ হওয়ায় এর রন্ধনশৈলীতে বৈচিত্র্যতা যোগ হচ্ছে। সাম্প্রতিক বছরগুলোতে ভুটানে কোরিয়ান সংস্কৃতি জনপ্রিয় হয়ে ওঠায় কোরীয় রেস্তোরা গড়ে উঠেছে।
চমরীগাই ও গরু থেকে প্রাপ্ত ঘি ও পনির এতই জনপ্রিয় যে এই অঞ্চলের প্রায় সব দুধই ঘি এবং পনির তৈরীতে ব্যবহৃত হয়। এদের জনপ্রিয় পানীয়ের মধ্যে আছে সুজা(ঘি চা), দুধ চা, লাল চা, স্থানীয়ভাবে ভাত থেকে প্রস্তুত মদ "আরা" এবং বিয়ার। এদের প্রতিদিনকার মশলা তালিকায় আছে সিচুয়ান মরিচ থিঙ্গে, হলুদ, জিরা ইত্যাদি।
ভুটানীদের যদি কেউ খাবার খেতে বলে তবে এরা এক হাত দিয়ে মুখ ঢেকে মেসু মেসু বলে অনীহা প্রকাশ করে। দ্বিতীয় বা তৃতীয় অনুরোধে খাবার পরিবেশিত হয়।
এরকান আন্তর্জাতিক বিমানবন্দর
এরকান আন্তর্জাতিক বিমানবন্দর (তুর্কি: Ercan Uluslararası havalimanı [eDdanan uususaaaasas havalimanɯ]) (আইএটিএ: ইসিএন, আইসিএও: এলসিইএন) উত্তর সাইপ্রাসের স্ব-ঘোষিত তুর্কি প্রজাতন্ত্রের প্রাথমিক বেসামরিক বিমানবন্দর। এটি উত্তর নিকোসিয়া থেকে প্রায় ১৩ কিমি পূর্বে অবস্থিত, টয়মবৌ গ্রামের কাছাকাছি অবস্থিত। তুর্কি এবং অন্যান্য বিমানবন্দর বুকিং সাইট সাধারণত লেফকোসা (নিকোসিয়া) বিমানবন্দর হিসাবে এই এয়ারপোর্ট পরিচিত। বিমান বন্দরটি উত্তর সাইপ্রাসের প্রধান বিমানবন্দর।
বিমানবন্দরটি ২০১২ সালের নভেম্বর মাসে ২ লাখের বেশি যাত্রী পরিবহন করেছে। এই একই সময়ে বিমনবন্দরে ১,৬৪৬ টি বিমান ওঠা-নামা করেছে।
এরকান আন্তর্জাতিক বিমানবন্দরটি উত্তর সাইপ্রাসের টয়মবৌ এলাকাতে অবস্থিত। ফিমানবন্দরটি ৩৬.০৯ ডিগ্রি উত্তর থেকে ৩৩.৩০ ডিগ্রি পূর্বে অবস্থান করছে। এটি সমুদ্র সমতল থেকে প্রায় ১২৩ মিটার বা ৪০৩ ফুট উচ্চতায় গড়ে উঠেছে।
দ্বীপের ঔপনিবেশিক শাসনের সময়, দ্বিতীয় বিশ্ব যুদ্ধের সময় এরাকান বিমানবন্দরের অগ্রদূত, টাইমভৌ বিমানবন্দরটি নির্মিত হয়েছিল, ব্রিটিশদের দ্বিতীয় বিশ্বযুদ্ধে সামরিক বিমানবন্দর হিসেবে। এটি ১৯৭৪ সালে সাইপ্রাস প্রজাতন্ত্রের প্রধান বিমানবন্দর ছিল। সাইপ্রাসের তুর্কি আগ্রাসনের পর এবং দ্বীপটির বিভাজনটি তুর্কি সেনাবাহিনী কর্তৃক দখল করে নেয় এবং আজ এটি উত্তর সাইপ্রাসের প্রধান বেসামরিক বিমানবন্দর হিসাবে ব্যবহৃত হয়।
২০০৬ সাল থেকে যে নিয়মটি জারি করা হয়েছে যে তুর্কী বিমানবন্দরে এরাকান থেকে এবং এরাকান অবধি অগ্রসর হওয়ার আগেই এই ফ্লাইটগুলির আলোচনা করা প্রয়োজন। ২০০৬ সালে তুর্কি সরকার উত্তর সাইপ্রাসের প্রধান পোর্ট ফামাগুস্তার এবং প্রধান বেসামরিক বিমানবন্দর এরানকে সরাসরি সংযোগ পরিচালনা করতে সক্ষম হচ্ছিল, যুক্তরাজ্যের সরকারের সাথে এটি "উল্লেখযোগ্য এবং সৃজনশীল প্রস্তাব" হিসাবে বর্ণনা করেছিল।
সাম্প্রতিক পরিকল্পনাগুলি এরাকান বিমানবন্দরকে ব্যক্তিগতকরণের জন্য উদ্ভূত হয়েছে, পাশাপাশি ক্ষমতা বৃদ্ধি করার জন্য এয়ারপোর্টকে বিস্তৃত করার পরিকল্পনা করা হয়েছে। এরকান বিমানবন্দরে বর্তমানে একটি ২.৫ কিলোমিটার দীর্ঘ রানওয়ে এবং একই সঙ্গে সাত টি বিমান ধারনের ক্ষমতা রয়েছে। যদিও রানওয়েটি দীর্ঘস্থায়ী প্লেনগুলির জন্য যথেষ্ট পরিমাণে জমির ব্যবস্থা রয়েছে, তবে এটি টেক-অফের জন্য যথেষ্ট নয়। নতুন পরিকল্পনা অনুযায়ী একটি নতুন রানওয়ে, বিমান রখার ব্যবস্থা এবং টার্মিনাল বিল্ডিং নির্মাণের জন্য কথা চলছে। পরিকল্পিত নতুন অ্যাপন বর্তমান প্লেনের ধারন ক্ষমতা দ্বিগুণ করেছে। 
এরকান আন্তর্জাতিক বিমানবন্দরের প্রধান বিমান সংস্থা গুলি হল তুর্কী এয়ারলাইন্স, পেগাসাস এয়ারলাইন্স, এটলাসব্লবাল । এছাড়াও কিছু বিমান সংস্থা এই বিমানবন্দরে বিমান পরিচালনা করে। বিমানবন্দরটি থেকে ইস্তানবুল-সাবিয়া গোকেন, আঙ্কারা, আন্তালিয়া, গাজানিকপ, হাটাই, ইস্তানবুল-সাবিহা গোকসেন প্রভৃতি বিমানবন্দরে বিমান পরিচালিত হয়।
নুডলস
নুডলস একধরণের খাবার যা ঝটপট খাবার (ইন্সট্যান্ট ফুড) হিসেবে খুবই জনপ্রিয়। নুডলসের উৎস নিয়ে কিছু মতভেদ থাকলে অধিকাংশ মত অনুযায়ী এটা চীনদেশীয় খাবার বা চীনাদের আবিষ্কার। ময়দার তাল থেকে বিভিন্ন ধরণের নুডলস তৈরী করা হয়ে থাকে। লম্বা, সরু সুতার মত দেখতে নুডলসই বেশী দেখা যায়। তবে এটা ঢেউ খেলানো, নলাকার, খোলসাকার, ভাজ করা ইত্যাদি বিভিন্ন আকৃতির হয়ে থাকে। নুডলস সাধারণত ফুটন্ত পানিতে রান্না করা হয়। অনেকসময় রান্নার তেল ও লবন ব্যবহার করা হয়। এদেরকে প্রায়শই কড়া ভাজা করা হয়। চাটনির দিয়ে নুডলস পরিবেশন করা হয়। অল্প সময় সংরক্ষণের জন্য নুডলস রেফ্রিজারেটরে রাখা হয়। নুডলস শব্দটি জার্মান শব্দ নুডেল থেকে এসেছে।
নুডলসের উৎস অমিমাংসিত। দাবী করা হয়ে থাকে নুডলসের চীনা, আরবীয় ও ইউরোপীয় উৎসের । একটি নিবন্ধে দাবী করা হয়েছে নুডলস খাওয়ার সব থেকে পুরতন নিদর্শন রয়েছে ৪০০০ বছর আগেকার চীনে। ২০০৫ সালে একদল প্রত্নতাত্ত্বিক গণপ্রজাতন্ত্রী চীনে কাজ করার সময়ে মাটির পাত্র খুঁজে পায় যেখানে ফক্সটেইল মিলেট এবং ব্রুমকর্ণ মিলেটের সন্ধান পাওয়া যায়]] । নুডলসের লিখিত নথি পাওয়া যায় ২৫-২২০ সালের মধ্যে পূর্ব হান সাম্রাজ্যকালে লিখিতে একটি বইয়ে). । গমের ময়দার খামির থেকে তৈরী নুডলস হান রাজত্বের প্রধান খাদ্যে পরিণত হয়। ট্যাং সাম্রাজ্যকালে সর্বপ্রথম নুডলস কেটে সুতাকারের তৈরি করা হয় এবং ইউয়ান রাজত্বকালে শুকনো নুডলস তৈরীর প্রচলন হয়।
নবম শতকের শুরুর দিকে বৌদ্ধ সন্যাসীদের মাধ্যমে চীনের গমের নুডলস জাপানে আসে। ১৩ শতকে পারস্যের জনগণ রেশতেহ নুডলস খেতো। বিভিন্ন উপাদান থেকে নুডলস তৈরীর গবেষণা চলতেই থাকে। ১৯২ থেকে ১৮৯৭ সালে কোরিয়ার জোসেয়ন রাজত্বকালে বাজরা থেকে নুডলস তৈরি আবিষ্কার হয়। চাইনিজ নুডলসের উপর ভিত্তি করে তৈরী র‌্যামেন নুডলস ১৯০০ সালে জাপানে জনপ্রিয় হয়ে ওঠে। মমফোকু আন্ডো ইন্সট্যান্ট নুডলস আবিষ্কার করেন এবং ১৯৫৮ সালে সর্বপ্রথম জাপানে বাজারজাত করা হয়।
খ্রিস্টপূর্বাব্দ ১ম শতকে হোরেস লাগানা নামক পাতলা ময়দার পাতের উল্লেখ করেছেন। যদিও এই লাগানা নামক এই পাতলা পাতের রান্নার ধরণ আজকের দিনে তাজা অথবা শুকনো পাস্তা পণ্যের মত নয় শুধুমাত্র উপাদান ও আকারের মিল আছে। দ্বিতীয় শতকে গ্রীক শল্যবিদ গ্যালেন পানি ও ময়দার মিশ্রণে ঘরে তৈরী ইত্রিয়নের উল্লেখ করেছেন। সিদ্ধ ডাফকে উল্লেখ করতে লাতিন ভাষায় ইরিত্রিয়াম ব্যবহার করা হয়। জেরুজালেমের তালমুদ থেকে জানা যায় ৩য় থেকে ৫ম শতকে বাইজান্টাইন প্রদেশ প্যালেস্টিনা প্রিমা ও প্যালেস্টিনা সেকুন্ডাতে ইরিত্রিয়ামের ব্যবহার খুবই সাধারণ ছিলো। শুকনো পাস্তার প্রথম লিখিত নিদর্শন পাওয়া যায় ৫ম শতকের আরবদের কাছে। ৯ম শতকের আরব শল্যবিদ ইশো বার আলী ইত্রিয়ার সঙ্গা দিয়েছেন এভাবে যে গ্রীক উৎসের আরবী শব্দ যা সুতোর মত দেখতে, সুজি থেকে প্রস্তুত করা হয় এবং রান্নার পূর্বে শুকানো হয়। ১১৫৪ শতকে মাহমুদ আল ইদ্রিসি লেখেন যে নরমান সিসিলিতে প্রস্তুত ইত্রিয়া আমদানী করা হতো। পারস্য বৃত্তের আরামীয় ভাষীরা ইত্রিয়ার সংগে পরিচিত ছিলো। ইসলামী শাসনকালীন সময়ে ময়দার তাল থেকে ছোট স্যুপ নুডল প্রস্তুতের উল্লেখ পাওয়া যায়।
ইতালীতে পাস্তা সম্পর্কে শক্ত তথ্য পাওয়া যায় ১৩ বা ১৪ শতকের। ১৩ শতকে পেড্রে জিয়োভান্নি দেল কারপিনির মত ইউরোপীয়গণ এশিয়া ভ্রমণের ফলে এটা ইউরোপে যেতে পারে।
শিরাক বিমানবন্দর
শিরাক আন্তর্জাতিক বিমানবন্দর হলো একটি আন্তর্জাতিক বিমানবন্দর, যেটি আর্মেনিয়ার গিউম্রিতে সেবা প্রদান করে থাকে। একই সাথে এটি আর্মেনিয়ার শিরাকেও সেবা প্রদান করে। এই বিমানবন্দরটি গিউম্রির মধ্য হতে প্রায় ৬ কিলোমিটার দূরে অবস্থিত। এই বিমানবন্দরটি ১৯৬১ সালে প্রতিষ্ঠা লাভ করে, এবং এই বিমানবন্দরটি ইয়েরেভানের ভার্তনটস আন্তর্জাতিক বিমানবন্দরের পর আর্মেনিয়ার ২য় বৃহত্তম বিমানবন্দর।
২০১৬ সালের শুরুর দিকে, আবহাওয়া খারাপ থাকার কারণে বেশিরভাগ বিমানের সময়সূচী পরিবর্তন করে ইয়েরেভানের ভার্তনটস আন্তর্জাতিক বিমানবন্দরে নেওয়ায় চাপ বাড়ছিল, তখন আর্মেনিয়া তাদের দেশে দ্বিতীয় একটি বিমানবন্দর থাকার গুরুত্ব বুঝতে পারে। নতুন বিমান ট্রাফিক নিয়ন্ত্রণ সরঞ্জামাদি বিমানবন্দরের কর্মীদের ৪০০ কিলোমিটার দূর হতে বিমান চিহ্নিত করার সুযোগ প্রদান করে। এই সরঞ্জামাদি হচ্ছে নতুন করে বিকশিত একটি পদ্ধতি এবং চেক কোম্পানির সেই সরঞ্জামাদির নির্মাণ বাস্তবায়ন করা করে। এটিই হচ্ছে প্রথম বার যখন কোনো পাহাড়ী অঞ্চলের বিমানবন্দরে এই সরঞ্জামাটি স্থাপন করা হয়, এবং এই উপকরণটির স্থাপন করার অভিজ্ঞতা ভবিষ্যতে অন্যান্য অঞ্চলে ব্যবহার করার জন্য একটি আদর্শ উদাহরণে পরিণত হবে। রান ওয়ে ০২-কে আইএলএস কেট ১ দ্বারা সজ্জিত করা হয়, এর ফলে এই বিমানবন্দরটি বিমান অপারেশনকে নিম্ন উচ্চতায় (৬০ মিটার) এবং ৮০০ মিটার দৃষ্টিসীমায় মধ্যে পরিচালনা করতে দেয়।
২০০৭ সালে ৩ আগস্টে, আর্মেনিয়ার সরকার ঘোষণা করে যে, ২০০১ সালে ডিসেম্বরে আর্মেনিয়া আন্তর্জাতিক বিমানবন্দর সিজেএসসির সাথে ছাড় চুক্তি স্বাক্ষর করে যেটিতে আর্মেনিয়ার দ্বিতীয় বৃহত্তম বিমানবন্দরে (শিরাক) অপারেশন ব্যবস্থাপনা অন্তর্ভুক্ত করার জন্য রাজি হয়েছিল। আর্মেনিয়া আন্তর্জাতিক বিমানবন্দর সিজেএসসির মালিক হলো আর্জেন্টিনার একটি কোম্পানি যার নাম "কর্পোরেশন আমেরিকা"। এটি দক্ষিণ আমেরিকায় সংগঠিত বেশ কয়েকটি বিমানবন্দরের বিমান বিষয়ক বিষয়াদি দেখাশুনা করে, এর মালিক হচ্ছেন এদুয়ার্দো ইউর্নেকিয়ান।
আর্তেম মভসিসিয়ান (যিনি হচ্ছেন আর্মেনিয়ার সাধারণ বিমানচলনের সাধারণ বিভাগের প্রধান) এর মতে, কর্পোরেশন আমেরিকা গিউম্রিতে থাকা বিমানবন্দরটিকে একটি প্রথম শ্রেণীর বিমানবন্দরে পরিণত করতে পারে। তিনি আরো বলেন যে এই কোম্পানি ২০০৭ সালে $১০ মিলিয়ন অর্থ বিনিয়োগ করার জন্য প্রতিশ্রুতি প্রদান করেছিল।
২০০৭ সালের ২০ জুন হতে ২০ অক্টোবর পর্যন্ত বিমানবন্দরকে সংস্কারের জন্য বন্ধ করে রাখা হয়েছিল। এই সময়ে বিমানবন্দরের রানওয়েকে পুনরায় প্রশস্ত করা হয়েছিল এবং বিমানবন্দরের বাতি এবং মূল টার্মিনালের কাজ সম্পন্ন করা হয়েছিল।
টাইমস অব ওমান
টাইমস অব ওমান হচ্ছে ওমানের সুলতানাত থেকে প্রকাশিত একটি দৈনিক সংবাদপত্র। পত্রিকাটি অন্যতম একটি নেতৃস্থানীয় প্রকাশনা হিসেবে পরিচিতি লাভ করেছে। ১৯৭৫ সালে প্রতিষ্ঠিত এটি ওমানের সবথেকে প্রাচীনতম ইংরেজি-ভাষা বিষয়ক দৈনিক পত্রিকাগুলির মধ্যে একটি। স্থানীয় দৈনিক সংবাদ ছাড়াও পত্রিকাটি আঞ্চলিক, আন্তর্জাতিক, ব্যবসা ও খেলাধুলা বিষয়ক, বিনোদনমূলক, ফ্যাশন এবং লাইফস্টাইল, শিক্ষা, তথ্য ও প্রযুক্তি, স্বাস্থ্য এবং শিক্ষামূলক অর্থ্যাৎ লেখাপড়া বিষয়ক তথ্য পরিবেশন করে থাকে।
১৯৭৫ সালের ২৩শে ফেব্রুয়ারী প্রথম সংখ্যা প্রকাশিত হয়েছিল এবং প্রাথমিকভাবে এটি একটি সাপ্তাহিক ট্যাবলয়েড পত্রিকা হিসাবে চালু করা হয়েছিল। পাকিস্তানি সাংবাদিক রানা এন পারভেজের হাত ধরেই পত্রিকাটি প্রাথমিক যাত্রা শুরু করে। এটি মাস্কত মিডিয়া গ্রুপ কর্তৃক প্রকাশিত হয়ে থাকে যেখানে আল শাবিবা, হাই উইকলি এবং সাব্বাৎ আয়ামের মত জনপ্রিয় পত্রিকাসমূহ প্রকাশনা করে থাকে। ওমানকে বিশ্বের দরবারে উপস্থাপন করা হল পত্রিকাটির প্রকাশের প্রধান লক্ষ্য এবং ওমানে বসবাসরত বিদেশীদের জন্যও বটে। এভাবে বিশ্লেষণ করা হয় যে, ভারতীয় উপমহাদেশে সংবাদপত্রগুলি আরো বেশী গুরুত্ব পায় যেখানে ওমানের প্রবাসীদের অধিকাংশই সেই অঞ্চলে বসবাস করে থাকে। এরপর অবশেষে ১৯৯১ সালে নিয়মিতভাবে দৈনিক পত্রিকা হিসেবে প্রকাশিত হয়। ২০১৩ সালের একটি পাঠক জরিপে বলা হয় যে, টাইমস অব ওমান হচ্ছে ওমানের ইংরেজি দৈনিকগুলির মধ্যে ৫.৪% পঠিত যেখানে ওমান ট্রিবিউন এর সমর্থনোগ্য পাঠক ছিল ২.৭%। সাম্প্রতিকতম পত্রিকাগুলির মধ্যে চালু হওয়া দৈনিক মাস্কত এবং দৈনিক ওমান অবজার্ভার ছিল সর্বশেষ প্রকাশিত।
১৯৭৫ সালে ইসা বিন মোহাম্মাদ আল জিদজালী কর্তৃক ওমানের সুলতানাতে মশকাত মিডিয়া গ্রুপের মাধ্যমে পত্রিকাটি প্রতিষ্ঠিত করা হয়। প্রকাশনা প্রতিষ্ঠানটি সাপ্তাহিক পত্রিকা এবং মাসিক পত্রিকার পাশাপাশি আরবি এবং ইংরেজি উভয় ভাষার পত্রিকার দৈনিকসহ বিভিন্ন ধরনের প্রকাশনা প্রকাশ করে থাকে। ১৯৩৩ সালে টাইমস অব ওমান ছাড়াও আরবি ভাষা পত্রিকা আল শাবাবা মস্করাট প্রেস অ্যান্ড পাবলিশিং হাউস কর্তৃক চালু করা হয়।
২০০৪ সালে দৈনিক টাইমস অব ওমান ও আল শাবিবার অনলাইন সংস্করণের জন্য মস্কট মিডিয়া গ্রুপ হাউজ জিসিসি দেশগুলিতে প্রথম শেনীর পত্রিকা হওয়া মর্যাদা লাভ করে। ২০০৮ সালে পত্রিকাটির মোবাইলের ওয়াপ সংস্করণ বের করা হয়।
পত্রিকাটি শনিবার থেকে বৃহস্পতি পর্যন্ত সপ্তাহে মোট ছয় দিন প্রকাশিত হয়ে থাকে। এছাড়াও ওয়েবসাইট প্রতি ঘন্টায় ঘন্টায় আপডেট করা হয়। সংবাদপত্রটি তিনটি বিভাগ নিয়ে গঠণ করা হয়েছে। প্রথম বিভাগে মূলত স্থানীয় সংবাদপত্র, আঞ্চলিক সংবাদপত্র, ভারত ও পাকিস্তান সম্পর্কে সংবাদপত্র এবং বিশ্বের অন্যান্য দেশের খবরাখবর প্রকাশ করে থাকে। রাজনৈতিক বিশ্লেষক ও সাংবাদিকদের মতামত ও দৃষ্টিভঙ্গির নিয়ে আলাদা একটি ভাষ্য বিভাগ রয়েছে।
অনিতা মুই
অনিতা মুই ইম-ফং (; ১০ অক্টোবর ১৯৬৩ – ৩০ ডিসেম্বর ২০০৩) ছিলেন হংকংয়ের একজন গায়িকা এবং অভিনেত্রী। তিনি কেন্টিপপের চিত্র সঙ্গীতে অনেক বড় অবদান রেখেছেন এবং বেশ কয়েকটি পুরস্কার এবং সম্মাননা গ্রহণ করেছেন। তিনি তার পুরো ক্যারিয়ার যাবত তার ভক্তদের জন্য একজন আদর্শ ছিলেন। তাকে সাধারণত কেন্টিপপের ডিভা হিসেবে গণ্য করা হতো।
অনিতা মুই একবার ইংল্যান্ডের লন্ডনের হ্যামারস্মিথে একটি কনসার্টের আয়োজন করেছিলেন যেটির সকল টিকেট বিক্রিত হয়ে যায়, সেখানে তাকে "এশিয়ার ম্যাডোনা" (東方麥當娜) বলে অভিহিত করা হয়েছিল, যেটি তাকে পরবর্তীতে আন্তর্জাতিকভাবে সফল হতে প্রচুর সাহায্য করেছিল। এই উপাধিটি তিনি পুরো সঙ্গীত ক্যারিয়ার যাবত বহন করেছিলেন। এই উপাধিটি পূর্ব এবং পশ্চিম মিডিয়া উভয়েই তাকে বিশেষিত করতে ব্যবহার করত।
১৯৮০-এর দশকে, অনিতা মুইয়ের বন্য নাচ এবং স্টেজ অনুষ্ঠানে নারীত্বের মাধ্যমে সঙ্গীতের গ্যাংতাই ধরণটি বৈপ্লবিকতা লাভ করেছিল। তিনি তার ভয়ানক পোশাকের জন্য বিখ্যাত ছিলেন। অন্যদিকে তার গানে উচ্চ-ক্ষমতা পরিবেশনে কন্ত্রাল্টো কণ্ঠের সমাহার দেখা গিয়েছিল, যেটি নারী কণ্ঠ শিল্পীদের মধ্যে একটি খুবই বিরল প্রতিভা।
তার ভক্ত শুধু হংকং এই সীমাবদ্ধ ছিল না, তার ভক্তের পরিধি এশিয়ার বিভিন্ন দেশেও পরিলক্ষিত হয়েছিল। সেসকল দেশের মধ্যে তাইওয়ান, চীন, সিঙ্গাপুর, মালয়েশিয়া উল্লেখযোগ্য ছিল। তিনি প্রায়শই এই দেশগুলোর কনসার্টে উপস্থিত হতেন, যেখানে তিনি তার ভক্তদের দ্বারা সম্মানিত হতেন। হংকংয়ের বিনোদন শিল্প, যেখানে শিল্পীরা মাঝে মাঝেই খুব জনপ্রিয় হয়ে উঠেন আবার হঠাৎ করে জনপ্রিয়তা হারিয়ে ফেলেন, সেখানে অনিতা মুই বিনোদন শিল্পে টানা প্রায় ২১ বছর রাজত্ব (১৯৮২ – ২০০৩) করেছিলেন। ২০০৩ সালে জরায়ুমুখ ক্যান্সারে আক্রান্ত হওয়ার কারণে তিনি তার ক্যারিয়ারে বিরতি দেন। অতঃপর একই বছরের ডিসেম্বর মাসের ৩০ তারিখে তিনি শেষ নিশ্বাস ত্যাগ করেন।
অনিতা মুই তার শৈশব থেকেই অনেক কষ্ট সহ্য করে বড় হয়েছেন। তিনি চার ভাইবোনের মধ্যে সবচেয়ে কনিষ্ঠ। তার বড় বোন অ্যান মুই একজন গায়িকা ছিলেন। একটি একক পরিবারে তিনি তার শৈশব অতিবাহিত করেছেন।
নিম্নে জাপানি ভাষায় প্রকাশিত অনিতা মুইয়ের গানের তালিকা উল্লেখ করা হলো: এক্সপ্রেস দ্বারা প্রকাশিত সকল গান ইএমআই মিউজিক জাপান তথা ইএমআই জাপান এর অন্তর্ভুক্ত
ইয়াশা
ইয়াশা (ভিন্ন উচ্চরণেঃ "ইয়াশের", "ইআশা", "ইয়াশাক", "জাযাক", "যাশাগ", মঙ্গোলিয়ান ভাষায়: Их засаг, "ইহি যাশাগ") হলো সম্রাট চেঙ্গিজ খান কর্তৃক তৈরিকৃত একটি গোপনীয় আইনের বিধি। “ইয়াশা” শব্দটি দ্বারা বুঝানো হয় "আদেশ" বা "সরকারি নির্দেশ"।
"ইআশা" ( Yasa) বা "ইয়াশা" (Yassa) উভয়ই শব্দই মঙ্গোলিয়ান এবং তার্কিশ ভাষায় প্রচলিত। মঙ্গোলিয়ান ক্রিয়া পদ "যাশ-" (zas-) অথবা "ইআশ-" (yas-)", যার অর্থ "আদেশ প্রদান করা" (to set in order) থেকে এই শব্দের উৎপত্তি হয়েছে বলে ধারনা করা হয়। "স্রেগ যাসাখ" (Tsereg zasakh) একটি প্রবাদ যেটি সাধারণত পুরাতন মঙ্গোলিয় রচনা, যেমন “গোপন ইতিহাস”এ দেখা যায়, যার দ্বারা "সৈন্যদের জন্য প্রয়োজনীয় নির্দেশনা জারি করা" (to set the soldiers in order) বুঝায় যা প্রকৃত অর্থে যুদ্ধের পূর্বে সৈন্যদের অগ্রগমণকালীন প্রদান করা হয়। বর্তমান কালে মঙ্গোলিয়ান সরকারের সর্বোচ্চ কার্যনির্বাহী সংস্থাকে "যাসাগ-ইন গাজার" (Zasag-in gazar) নামে অভিহিত করা হয়, যার অর্থ "যাসাগের স্থান", অর্থ্যাৎ, "আদেশ প্রদানের স্থান"। কুইং রাজত্বকালীন মঙ্গোলিয়া অঞ্চলের স্থানীয় প্রাদেশিক গভর্নরকে বলা হতো যাসাগ। যাসাগ-ইন গাজার নামে পরিচিত স্থানীয় অফিস প্রথম অবস্থায় একটি আদালত হিসেবে কাজ করে যাতে সচিব ও অন্যান্য কর্মকর্তা অন্তর্ভুক্ত থাকে। মঙ্গোলিয়ানদের নিকট "যাসাগ্লাখ" (zasaglakh) অর্থ "শাসন করা" (to govern)। তার্কিশ ভাষায় "ইআশ-" (yas-) ক্রিয়াটি, যার অর্থ "ছড়িয়ে পড়া" (to spread), সম্ভবতঃ উইঘুর তুর্কিতেই এর আদি উৎপত্তি এবং উইঘুর তুর্কিদের দ্বারা প্রথমে ব্যবহৃত হয়েছে।
ইয়াশার নির্দেশাবলীগুলি বিস্তৃত ও নির্দিষ্ট বলে মনে করা হয়, যদিও মঙ্গোলিয়ান ভাষায় কোনো লিপিবদ্ধ বা বিধিবদ্ধ হুকুম পাওয়া যায়নি। ম্যাকরিজি, ওয়ার্টং এবং ইবনে বতুতা সহ আরও অন্যান্য অনেকের লিখায় এর উল্লেখ রয়েছে। উপরন্তু, এই নির্দেশনার লিপিগুলি কোরিয়াতেও আবিষ্কৃত হয়েছে।
এই আইনসমূহের কোন প্রমাণক সরাসরি না-পাওয়ায় বিভিন্ন উৎস হতে নির্দেশাবলী সংগ্রহ করে হ্যারল্ড ল্যাম্ব (১৯২৭) তার “Genghis Khan: The Emperor of All Men” গ্রন্থে কয়েকটির উল্লেখ করেছেনঃ
চেঙ্গিস খানের তৃতীয় পুত্র এবং দ্বিতীয় মহান খান ওগেদাই খান তার পিতার আদেশ ও অধ্যাদেশের ক্রমাগত বৈধতা নিশ্চিত করতে বৃহৎ ইয়াসাকে পূর্বসূরীদের একটি অবিচ্ছেদ্য অঙ্গ হিসাবে ঘোষণা করে তাতে তার নিজের নির্দেশনা যোগ করেন। ওগেদাই পোষাক সংক্রান্ত নিয়ম, সামরিক পরিষদ কুরুলটাইসের আচার বিধিবদ্ধ করেন। তার পরবর্তী দুই উত্তরাধিকারীও ইয়াশার ঐতিহ্য অনুসরণ করে।
সাম্রাজ্যের বিভিন্ন অংশের মঙ্গোলরা তাদের এলাকার জন্য উপযুক্ত আরও আইন যোগ করতে শুরু করে।
আধুনিক তার্কিশ ভাষায় (বর্তমানে তুরস্কে ব্যবহৃত), "আইন" শব্দটি ইয়াসা এবং এর বিশেষণ "আইনী" হল ইয়াসাল। তুরস্কের সংবিধান সহ সকল সংবিধানের জন্য ব্যবহৃত শব্দটি হলো আনাইআশা ("মূল-আইন")।
আবদুস সালাম (ভাষা কর্মী)
আবদুস সালাম হলেন বাংলাদেশের একজন ভাষা কর্মী যিনি ২১ ফেব্রুয়ারিকে আন্তর্জাতিক মাতৃভাষা দিবস হিসাবে বিশ্বব্যাপী স্বীকৃতি আদায়ের জন্য নিরলসভাবে কাজ করেছেন। মাতৃভাষার প্রতি অনবদ্য ভালোবাসা প্রদর্শন ও নিরলসভাবে এর স্বীকৃতি আদায়ে কাজ করার অনন্য সাধারণ অবদানের জন্য ২০১৬ সালে তাকে “স্বাধীনতা পুরস্কার” প্রদান করা হয়।
বাংলা ভাষার মর্যাদা সারা বিশ্বে ছড়িয়ে দেয়ার অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে তাকে “মাতৃভাষায় স্বাধীনতা পুরস্কার” প্রদান করা হয়।
শ্রীলঙ্কীয় রন্ধনশৈলী
শ্রীলঙ্কীয় রন্ধনশৈলী হচ্ছে শ্রীলঙ্কায় প্রচলিত বিভিন্ন রন্ধনপ্রণালী যা বিভিন্ন ঐতিহাসিক, সাংস্কৃতিক ও অন্যান্য বিষয় দ্বারা প্রভাবিত হয়ে বর্তমান অবস্থায় উপনীত হয়েছে। বিদেশী বণিকদের আনা ফল, ইন্দোনেশীয় রন্ধনশৈলী ও দক্ষিণ ভারতীয় রন্ধনশৈলীর সহায়তায় শ্রীলঙ্কীয় রন্ধনশৈলী গড়ে উঠেছে। আজকের দিনে শ্রীলংকীয় রন্ধনশৈলীর প্রধান খাদ্য দ্রব্যের মধ্যে আছে চাল, নারিকেল এবং মশলা। শ্রীলঙ্কা অন্যতম মশলা উৎপাদনকারী দেশ এবং বিভিন্ন দেশের ব্যবসার কেন্দ্র হিসেবে ব্যবহৃত হতো। ফলে এদের মশলায় অভুতপূর্ব বৈচিত্র্যতা আসে।
শ্রীলঙ্কার প্রধান খাবারের মধ্যে আছে ভাত যা মাছ, মুরগী, গরু বা ছাগলের মাংসের তরকারী দিয়ে পরিবেশন করা হয়। এছাড়া সবজি, ডাল বা ফল দিয়ে তৈরী বিভিন্ন তরকারীও পরিবেশন করা হয়। এর সংগে ফল বা সব্জির আচার, চাটনি ও স্যাম্বল পরিবেশন করা হয়। নারিকেল স্যাম্বলের ব্যবহার বেশী হয় যা ঝাল মরিচ, শুটকি মালদ্বীপ মাছ এবং লেবুর রস দিয়ে প্রস্তুত করা হয়।
কিরিবাথ শব্দের অর্থ দুধ ভাত। নুন মেশানো নারিকেল দুধ দিয়ে চাল রান্না করে কিরিবাথ প্রস্তুত করা হয়। কিরিবাথ সকালে নাস্তায় প্রস্তুত করা হয়। এছাড়া জন্মদিন, নতুন বছর এবং ধর্মীয় উৎসবে কিরিবাথ প্রস্তুত করা হয়। এটা লাল পেয়াজ ও মরিচ দিয়ে তৈরী লুনু মিরিস দিয়ে পরিবেশন করা হয়। সিংহলী/তামিল নতুন বছর আলুথ আভুরুডু/পুথান্ডু'র সময়ে কিরিবাথ কাভুম, কোকিস, মুং কাভুম ইত্যাদি মিষ্টির সংগে পরিবেশন করা হয়।
কোট্টু হচ্ছে মশলা যুক্ত ছেড়া রুটি ও সব্জির মিশ্রণ। এতে স্থানভেদে ডিম, মাংস বা পনিরও যোগ করা হয়। এটা বাট্টিক্যালাওতে উদ্ভাবিত হয় এবং তামিল ভাষায় এর অর্থ কাটা রুটি।
আপ্পাম গাঁজনের মাধ্যমে তৈরী গোলা (ব্যাটার) দিয়ে তৈরী করা হয়। সাধারণত চালের গুড়ো, নারকেল দুধ ও মশলা দিয়ে এটা তৈরী করা হয়। গাঁজনের জন্য তালের রস বা ইস্ট ব্যবহার করা হয়। হপারের বিভিন্ন প্রকারভেদ আছে যেমন ডিম আপ্পা, দুধ আপ্পা, সুতা আপ্পা, ভান্ডু আপ্পা ও পানি আপ্পা।
শ্রীলঙ্কার সাধারণ মিষ্টির মধ্যে আছে কেভুম নামে এক ধরণের তেলের পিঠা যা চালের আটা দিয়ে তৈরি করে ডুবো তেলে ভেজে সোনালী বাদামী বর্ণে পরিণত করা হয়। এর প্রকারভেদে আছে মুগ কেভুম যা মুগডাল দিয়ে প্রস্তুত করা হয় এবং ভাজার পূর্বে হীরকের আকৃতি দেওয়া হয়। কেভুমের অন্যান্য প্রকারভেদের মধ্যে আছে আথিরাহা, কোন্ডা কেভুম, আথিরস এবং হাঁড়ি কেভুম। সিংহলি ও তামিল নববর্ষে কিরিবাথের সাথে অনেক মিষ্টি পরিবেশিত হয়।
অন্যান্য কেকজাতীয় খাবারের মধ্যে আছে:
অন্যান্য মিষ্টি জাতীয় খাবারের মধ্যে আছেসমুদ্র উপকূলবর্তী শ্রীলঙ্কায় বিভিন্ন ধরণের পানীয় প্রচলিত। এর মধ্যে উল্লেখযোগ্য হচ্ছেঃ
সিলেটি ব্যক্তিত্বদের তালিকা
এটি বাংলাদেশের সিলেট অঞ্চলে বসবাসরত উল্লেখযোগ্য ব্যক্তিদের একটি তালিকা, যেখানে সিলেট, সুনামগঞ্জ, হবিগঞ্জ এবং মৌলভীবাজারের ব্যক্তিত্বদের স্থান দেয়া হয়েছে। এই তালিকায় ব্রিটিশ বাংলাদেশী বা বাংলাদেশী মার্কিনীদেরও অন্তর্ভুক্ত করা হয়েছে, যারা মূলত সিলেটি বংশোদ্ভূত। তাদেরকে সিলেটিও বলা হয়। সিলেটের যেসব অংশ বর্তমানে ভারতের বরাক উপত্যকা নামে পরিচিত, তাদেরকে এই তালিকায় স্থান দেয়া হয়নি, যদিও তারা সিলেটি ভাষায় কথা বলে।
ব্রুনাই জাতীয় ক্রিকেট দল
ব্রুনাই জাতীয় ক্রিকেট দল আন্তর্জাতিক ক্রিকেটে ব্রুনাই কে প্রতিনিধিত্ব করত। তারা পুর্বে আইসিসি এর সদস্য হিসেবে অন্তর্ভুক্ত থাকলেও, বর্তমানে তাদের সদস্যপদ অপসারিত রয়েছে। ব্রুনাই দারুসসালাম ন্যাশনাল ক্রিকেট অ্যাসোসিয়েশন ছিল ব্রুনাই ক্রিকেট দলের নিয়ন্ত্রক সংস্থা। ব্রুনাই ক্রিকেট দল ১৯৯২ সালে আইসিসি এর অনুমোদিত সদস্যপদ লাভ করে। কিন্তু ২০১৪ সালে তাদের সদস্যপদ স্থগিত করা হয় এবং পরবর্তীতে ২০১৫ সালে তাদের সদস্যপদ অপসারণ করা হয়। সদস্যপদ অপসারণ করার পূর্ব পর্যন্ত ব্রুনাই ছিল এশিয়ান ক্রিকেট কাউন্সিলের অন্তর্ভুক্ত ক্ষুদ্রতম রাষ্ট্র।
ব্রুনাই ১৯৮৩ সালে সর্বপ্রথম কোন খেলায় অংশগ্রহণ করে, যদিও তা কোন স্বীকৃত আন্তর্জাতিক খেলা ছিল না। এর পর ব্রুনাই ১৯৯৬ এসিসি ট্রফি এর পূর্ব পর্যন্ত কোন আন্তর্জাতিক খেলায় অংশগ্রহণ করে নি। কারণ তখনও তারা এশিয়ান ক্রিকেট কাউন্সিল এর সদস্যপদ অর্জন করতে পারে নি। ১৯৯৬ সালে এশিয়ান ক্রিকেট কাউন্সিলের সদস্যপদ অর্জন করার পর তারা ১৯৯৬ এসিসি ট্রফি তে অংশগ্রহণ করে। কিন্তু সেই টুর্নামেন্টে তারা কোন সাফল্য অর্জন করতে পারে নি। টুর্নামেন্টে ব্রুনাই গ্রুপ পর্ব থেকেই বিদায় নেয়। এরপর আবার বিরতি দিয়ে, ২০০৪ সাল পর্যন্ত তারা কোন স্বীকৃত আন্তর্জাতিক খেলায় অংশগ্রহণ করে নি। পরবর্তীতে তারা ২০০৬ এসিসি ট্রফি তে অংশগ্রহণ করে। কিন্তু এবারো তারা উল্লেখযোগ্য সাফল্য লাভ করতে ব্যর্থ হয় এবং গ্রুপ পর্ব থেকেই বিদায় নেয়। এরপর ২০১০ সাল পর্যন্ত তারা নিয়মিতভাবেই এশিয়ান ক্রিকেট কাউন্সিল (এসিসি) কর্তৃক আয়োজিত টুর্নামেন্টে অংশগ্রহণ করে। তারা ২০০৯ সালে থাইল্যান্ডে অনুষ্ঠিত এসিসি ট্রফি চ্যালেঞ্জে অংশ নিয়ে ৮ দলের মধ্যে ষষ্ঠ স্থান অর্জন করে। ২০১০ সালে থাইল্যান্ডে অনুষ্ঠিত এসিসি ট্রফি চ্যালেঞ্জে তারা ৮ দলের মধ্যে ৭ম স্থান অর্জন করে। তবে ২০১০ এসিসি ট্রফি চ্যালেঞ্জ টুর্নামেন্ট ছিল ব্রুনাই এর অংশগ্রহণ করা সর্বশেষ কোন টুর্নামেন্ট। এই টুর্নামেন্টের পরে ব্রুনাই আর কোন আন্তর্জাতিকভাবে স্বীকৃত টুর্নামেন্টে বা খেলায় অংশগ্রহণ করে নি।
২০১০ সালের পর এসিসি ট্রফিতে ব্রুনাইয়ের অংশগ্রহণ না করার কারণ ছিল তৃণমূলে ব্রুনাইয়ের ক্রিকেটের পুনর্গঠন। যার অংশ হিসেবে ব্রুনাইতে বিভন্ন স্কুল টুর্নামেন্ট অনুষ্ঠিত হয় এবং এর পাশাপাশি ব্রুনাইয়ের যুব দল বিষয়ক কার্যক্রম চালু ছিল। এছাড়াও আইসিসি ও এসিসি এর সহায়তায় বিশ্ববিদ্যালয় পর্যায়ে ক্রিকেটকে ছড়িয়ে দেয়া ও জনপ্রিয় করার প্রচেষ্টা নেয়া হয়। কিন্তু এর পরও ব্রুনাইয়ে ক্রিকেটের উন্নয়নের লক্ষ্যে গৃহীত এসকল কাজের গতি বজায় রাখা সম্ভব হয় নি। যার বড় কিছু কারণ ছিল প্রয়োজনীয় অবকাঠামোর অভাব, ক্রিকেটের জনপ্রিয়তা কমতে থাকা এবং ক্রিকেট খেলার প্রতি খেলোয়াড়দের অনীহা তৈরি হওয়া। যার ফলস্বরুপ ২০১৪ সালে ব্রুনাইয়ের আইসিসি সদস্যপদ স্থগিত করা হয়। আর সবশেষে ২০১৫ সালে তা সম্পূর্ণরূপে অপসারণ করা হয়।
উত্তর কোরিয়ার প্রশাসনিক বিভাগ
উত্তর কোরিয়ার প্রশাসনিক বিভাগ তিনটি স্তরে ক্রমানয়ে গঠিত হয়। এই বিভাগগুলি ২০০২ সালে গঠন করা হয়। অনেক ইউনিট বা বিভাগ দক্ষিণ কোরিয়ার প্রশাসনিক বিভাগের সমতুল্য। দেশটিতে রয়েছে সর্বোচ্চ স্তরে নয়টি প্রদেশ, দুটি সরাসরি শাসিত শহর এবং তিনটি বিশেষ প্রশাসনিক বিভাগ। দ্বিতীয় স্তরের বিভাগ শহরগুলি, কাউন্টিসমূহ, ওয়ার্ড এবং জেলাগুলি। এইগুলি আবার তৃতীয় স্তরের সংস্থায় বিভক্ত: শহর, এলাকা, গ্রাম এবং শ্রমিকের জেলা।
উত্তর কোরিয়াতে ব্যবহার করা তিন-স্তরীয় প্রশাসনিক ব্যবস্থাটি প্রথমবারের মতো স্থানীয় সরকারের একটি বৃহৎ পুনর্গঠনের অংশ হিসাবে ১৯৫২ সালে কিম ইল-সুং দ্বারা উদ্বোধন করা হয়েছিল। পূর্বে, দেশটি দক্ষিণ কোরিয়াতে এখনও ব্যবহৃত একটি মাল্টি-লেভেল সিস্টেম ব্যবহার করে থাকত।
(ইংরেজী অনুবাদসমূহ আনুষ্ঠানিক নয় কিন্তু আনুমানিক। উত্তর কোরিয়াতে আনুষ্ঠানিকভাবে ব্যবহৃত ম্যাককিন-রেসচারার পদ্ধতি অনুসারে নামগুলি রোমানিজ হয়; সম্পাদকটি ২০০৩ সালের কোরিয়ায় ন্যাশনাল জিওগ্রাফিক মানচিত্রে ব্যবহৃত বানানগুলি দ্বারা পরিচালিত হয়)।
কোরিয়া প্রজাতন্ত্রের ৯ টি প্রদেশ (টু; 도, 道) ঐতিহ্যগত প্রাদেশিক অঞ্চল থেকে বেরিয়ে এসেছে, কিন্তু কোরিয়া বিভাগের পর থেকে এটি আরও উপকৃত হয়েছে। প্রদেশ গুলি শহর, গ্রামীণ এবং পাহাড়ী অঞ্চল সহ বৃহৎ এলাকা। দুটি বিশেষ শহর (T'kkpyŏlsi; 특별시, 特別 市) বৃহৎ মহানগর শহর যা তাদের প্রাক্তন প্রদেশ থেকে পৃথক হয়ে প্রথম স্তরের ইউনিট গঠিত হয়েছে। চারটি অন্যান্য শহর সরাসরি অতীতে পদ্ধতিতেই পরিচালিত হয়েছে, কিন্তু পরে তাদের প্রদেশগুলির সাথে পুনর্নির্মাণ করা হয় বা অন্যথায় পুনর্গঠিত করা হয়।
দক্ষিণ কোরিয়া এবং অন্যান্য দেশের সহযোগিতামূলক উদ্যোগের জন্য ২০০৩ সালে তিনটি বিশেষ প্রশাসনিক অঞ্চল তৈরি করা হয়েছিল। তাদের মধ্যে এক, সিনুজু বিশেষ প্রশাসনিক অঞ্চল, চীনা বিনিয়োগ এবং এন্টারপ্রাইজের দ্বারা গঠিত ছিল, কিন্তু ২০০৬ হিসাবে বাস্তবায়ন করা হয় না বলে মনে হয়। বিশেষ প্রশাসনিক অঞ্চলে কোনও পরিচিত দ্বিতীয় এবং তৃতীয় স্তরের উপবিভাগ নেই।সবচেয়ে সাধারণ দ্বিতীয় স্তরের বিভাগটি কাউন্টি (কুণ; 군, 郡), একটি প্রদেশের মধ্যে ছোট নগরীয় এলাকা বা সরাসরি পরিচালিত শহর। প্রদেশগুলির মধ্যে আরো জনসংখ্যাবিশিষ্ট জেলার শহরগুলি (সি; শাহ, 市) এবং নামফো শহরটি একটি বিশেষ শহর (তিকক্ৎসি; 특급 시, 特級 市)। কিছু প্রদেশে দুটি ধরনের জেলা রয়েছে (কু, চিগু)।
সরাসরি নিয়ন্ত্রিত শহরগুলির কেন্দ্রগুলি ওয়ার্ডগুলিতে সংগঠিত হয় (দক্ষিণ কোরিয়ান গু এর সমতুল্য কোয়ুং)।
শহরগুলির মধ্যে শহরের গ্রামীণ অংশগুলির দ্বারা গ্রাম সংগঠিত হয় (রি, লি, 里)। কেন্দ্রীয় শহরগুলির অন্তর্গত শহরগুলি আশেপাশে বিভক্ত (টং, 동, 洞) এবং একটি জনসংখ্যার একটি অংশ একটি শহর (Ŭp, 읍, 邑) গঠন করে থাকে। কয়েকটি কাউন্টিতে কর্মীদের জেলারও রয়েছে (রোদংজাজু, রোমারিও, 勞動者 區)।
উজবেকিস্তানের রেল পরিবহন ব্যবস্থা
মার্চ ২০১৭ সালের হিসাবে, উজবেকিস্তানে রেল পরিবহন ব্যবস্থার উজবেকিস্তানের প্রধান রেল নেটওয়ার্কের মোট দৈর্ঘ্য ৪,৬৬৯ কিলোমিটার (২,৪৪৬ কিলোমিটার যা বিদ্যুতায়িত হয়েছে)। রেল লাইনের একটি বৃহৎ শতাংশ প্রধান মেরামত প্রয়োজন। প্রধান লাইন ক্যাস্পিয়ান রেলপথের অংশ যা তাশখন্দকে আমুরার সাথে সংযুক্ত করে। কাজাখস্তান, কিরগিজস্তান (ট্রান্স-ক্যাস্পিয়ান রেলপথ দেখুন), তাজিকিস্তান, আফগানিস্তান ও তুর্কমেনিস্তানের সাথে রেল সংযোগ রয়েছে। তাশখন্দের কাছে উপনগরি রেল ট্র্যাফিক কেবলমাত্র বিদ্যমান।
সমরকান্দ হাই স্পিড রেল লাইন হল তাশখন্দ এবং সমরকন্দের মধ্যে ৩৪৪-কিলোমিটার (২১৪ মাইল) উচ্চ গতির রেল, যা দুটি উজবেক শহরের মধ্যে সংযোগ ঘটিয়েছে। রুশ চার প্রদেশের মধ্য দিয়ে যায়: উজবেকিস্তানে তাশখন্দ, সিরডেরো, জিজাখ এবং সমরকান্দ। ব্র্যান্ড আফরোশিওবের অধীনে সপ্তাহে ৭ দিন ট্রেন চালায় টেলগ-২৫০ এর বুখারার একটি এক্সটেনশন ২৫ আগস্ট ২০১১ তারিখে প্রথমবারের মতো বুখারার কাছে একটি সমঝোতা স্মারক করে, এটি সমরকান্দ থেকে ২৫৬ কিলোমিটারের রেল পথ আধুনিকায়নের জন্য একটি প্রকল্প সমাপ্তির কথা উল্লেখ করে। বুখারার তাশখন্দ থেকে ৬০০ কিলোমিটার দূরে এখন ৭ ঘন্টার পরিবর্তে ৩ ঘণ্টার এবং ২0 মিনিট সময় লাগবে পৌচ্ছাতে।
তাশখন্দ-সমরকার উচ্চ গতির রেল লাইনে; সেপ্টেম্বর ২০১১ সালে উচ্চগতির রেল লাইন চলাচল শুরু হয়।
উজবেকিস্তানের সঙ্গে রেল সংযোগ রয়েছে মস্কো, উফা, চেলিয়াবিংক, নোভোসিবির্স্ক, সারাতোভ, পেনজা এবং সেন্ট পিটার্সবার্গে (কাজাখস্তানের মাধ্যমে) এবং খারকিভ (কাজাখস্তান ও রাশিয়ার মাধ্যমের, মধ্যে রেল সংযোগ ২০১৪ সালে ডনবাসের বিদ্রোহ শুরু হওয়ার পর থেকে স্থগিত করা হয়েছে।)-এর মধ্যে । আলমাটি সংযুক্ত রয়েছে চীনের উরুমিচি শহরের সঙ্গে।এছাড়াও খুশানবি-মস্কো (নং: ৩১৯), মস্কো-দুশানবে (নং: ৩২০), খুজানদ-সারাতোভ (নং: ৩৩৫), খুজানদ-আতরাউ (নং ৩৩৫), সারাতোভ-খুজান (নং: ৩৩৬) -মোস্কো (নং: ৩৫৯), মস্কো-খুজানদ (নং: ৩৬০), কানাইবাদম-কুর্গন্টেপপা (নং: ৩৮৯), কুগ্রান্তেপ্পা-কানাইবদম (নং ৩৮৯) এবং আতুরু-খুজানাদ (নং: ৬৯২) উজবেকিস্তানের ধম্য দিয়ে অতিক্রম করেছে।
মস্কোর একমাত্র ট্রেনের পরিবর্তে, যাত্রী মধ্য ও পশ্চিম ইউরোপ (বার্লিন, কোলন, ভিয়েনা, প্রাগ, বুদাপেস্ট, হেলসিংকি ইত্যাদি) থেকে তাশখন্ড এবং তদ্বিপরীত উপদ্বীপ ভ্রমণ করতে পারেন।
আফগানিস্তানে সীমান্তে প্রসারিত করশি-টার্মিজ লাইনটি বিদ্যুতায়িত হচ্ছে।
উজবেকিস্থানে রাজধানী শহরে রয়েছে মেট্রো রেল ব্যবস্থা, যা তাশখন্দ মেট্রো নামে পরিচিত। তাশখন্দ মেট্রো তিন লাইন নিয়ে গঠিত। ৩৬.২ কিলোমিটার (২২.৫ মাইল) রেলপথ এবং ২৯ টি স্টেশন পরিবেশন করছে মেট্রো ব্যবস্থাটি। ২০১৩ সালে, মেট্রো ব্যবস্থাটি ৫৯.২ মিলিয়ন যাত্রী বহন করে, যা আনুমানিক ১৬২,২০০ যাত্রীর একটি দৈনিক গড়ের অনুরূপ। তাশখন্দ মেট্রো মধ্য এশিয়া একমাত্র এই ধরনের রেল লাইন ছিল আলমাটি মেট্রো খোলার আগে পর্যন্ত ।
২৩ বছরেরও বেশি সময়ের নির্মাণের পর ১ ডিসেম্বর ২০১১ সালে আলমাটি মেট্রো সিস্টেমের প্রথম লাইন খোলা হয়েছিল। একটি ২.৯-কিলোমিটার (১.৭ মাইল), মস্কোভা স্টেশনের মেট্রো দুটি স্টেশন এক্সটেনশন ১৮ এপ্রিল ২০১৫ খোলা হয়।
উজবেকিস্তান রেলওয়ে ওয়েবসাইটের সর্বশেষ উন্নয়ন প্রকল্পের বিস্তারিত বিবরণ: http://www.uzrailway.uz
উরওয়া হুসাইন
উরওয়া তুল উসকা হুসাইন, অধিক পরিচিত তার স্টেজ নাম উরওয়া হক্যান ()-এর জন্য, হচ্ছেন একজন পাকিস্তানি ভিজে, মডেল এবং অভিনেত্রী। ২০১৪ সালে মুক্তিপ্রাপ্ত রোমান্টিক কমেডি ধাঁচের "না মালুম আফ্রাদ" নামক চলচ্চিত্রে তিনি অভিনয় করেছেন, যার মাধ্যমে তিনি চলচ্চিত্রের জগতে অভিষেক করেন।
উরওয়া হুসাইন পাকিস্তানের করাচিতে জন্মগ্রহণ করেছেন। পরবর্তীতে তার পরিবার তাকে নিয়ে ইসলামাবাদে চলে আসে, যেখানে তিনি তার শৈশব অতিবাহিত করেন। তিনি সেখানে থাকাকালীন সময়ে বাহরিয়া কলেজ, ইসলামাবাদ থেকে শিক্ষা লাভ করেন। তার বোন হচ্ছেন পাকিস্তানের টেলিভিশন জগতের জনপ্রিয় মুখ, মাওরা হুসাইন, যাকে ২০১৬ সালে মুক্তিপ্রাপ্ত বলিউড চলচ্চিত্র সনম তেরি কসমে দেখা গিয়েছে। কৈশোরকালে ইসলামাবাদে থাকাকালীন সময়ে, উরওয়া একজন থিয়েটার শিল্পী হিসেবে বিভিন্ন নাট্যশালায় কাজ করেছেন। অতঃপর তিনি এআরইয়াই মুসিক চ্যানেলের একজন ভিজে হিসেবে বিভিন্ন অনুষ্ঠানে উপস্থিত হয়েছেন। তার ছোট বোন মাওরার প্রতি তার কন্যোচিত ভক্তির প্রতীক স্বরূপ, যখন তিনি তার ক্যারিয়ার শুরুর পর্যায়ে ছিলেন তখন তিনি তার স্টেজ নাম হিসেবে হক্যানকে গ্রহণ করেছিলেন এবং পরবর্তীতে তার কাছে উক্ত নামটি পরিবর্তন করার সুযোগ সত্ত্বেও তিনি উক্ত নামেই স্থির ছিলেন।
২০১২ সালে এআরইয়াই নেটওয়ার্কে প্রচারিত রোমান্টিক ধাঁচের "মেরি লাডলি" নাটকে অভিনয়ের মাধ্যমে তিনি অভিনয়ের জগতে প্রবেশ করেন, উক্ত নাটকে তার সাথে আরো অভিনয় করেছেন আহসান খান এবং সজল আলি। পরবর্তীতে তিনি অন্যান্য জনপ্রিয় নাটকে উপস্থিত হয়েছেন যার মধ্যে উল্লেখযোগ্য হলো: "কাহি উন কাহি", এবং "মাদিহা মালিহা"। পরিবারের চাপে থাকা এক মেয়ে যে পরবর্তীতে বাধ্য হয়ে বিবাহ করে এমন কাহিনী নিয়ে নির্মিত নাটক "মারাসিমে" তার অভিনয় সকলের প্রশংসা কুড়িয়েছে।
২০১৪ সালে মুক্তিপ্রাপ্ত রোমান্টিক কমেডি ধাঁচের "না মালুম আফ্রাদ" নামক চলচ্চিত্রে তিনি অভিনয় করেছেন, যার মাধ্যমে তিনি চলচ্চিত্রের জগতে অভিষিক্ত হন, উক্ত চলচ্চিত্রে তার বিপরীতে ফাহাদ মুস্তফা, মহসিন আব্বাস হায়দার এবং জাভেদ শেখের মতো অভিনেতারা অভিনয় করেছেন। এই চলচ্চিত্রটি সকলের থেকে ধনাত্মক প্রতিক্রিয়া লাভ করে, এবং সকলে উরওয়ার অভিনয়ের প্রশংসা করে। একতা কাপুর তাকে ২০১৬ সালে মুক্তিপ্রাপ্ত চলচ্চিত্র "আজহারে" ইমরান হাশমির বিপরীতে অভিনয় করার প্রস্তাব দিয়েছিলেন, কিন্তু তিনি একতাকে জানিয়ে দেন তিনি উক্ত চলচ্চিত্রে অভিনয় করবেন না। তিনি উক্ত চলচ্চিত্রে বিদ্যমান ধৃষ্ট দৃশ্যগুলো করতে অস্বীকৃতি প্রকাশ করেন।
উরওয়া হক্যান ২০১৬ সালের ডিসেম্বর মাসে পাকিস্তানের গায়ক এবং অভিনেতা ফারহান সাঈদের সাথে বিবাহ বন্ধনে আবদ্ধ হন।